
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 108
                                                                din 27 iunie 2017
                   privind desfășurarea evenimentului CARAVANA „EU SUNT 12” – O EXPERIENȚĂ 

                                      SENZORIALĂ ȘI MULTIMEDIA, oferit de Bergenbier
   
Consiliul Local al Municipiului Sighişoara, întrunit în şedinţă ordinară,     
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 15.553/12.06.2017, calitate conferită de prevederile art.  33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresele înregistrate la Municipiul Sighișoara cu nr. 11.534/28.04.2017 și cu nr. 12.724/10.05.2017, înaintate instituţiei noastre de către I.I. Bocerean Sorin, prin care aceasta solicită autorizarea desfășurării în Municipiul Sighișoara, în ziua de 04.07.2017, în locația Piața Octavian Goga, a evenimentului CARAVANA „EU SUNT 12” – O EXPERIENȚĂ SENZORIALĂ ȘI MULTIMEDIA, oferit de Bergenbier, în cadrul unui turneu național;
Având în vedere că, în cadrul evenimentului, publicul va avea ocazia să privească și să participe la experiențe deosebite precum: realitatea virtuală – un camion cu remorcă în care sunt disponibile mai multe stații de VR (virtual reality), realitate augmentată – un ecran LED pe care se vor desfășura aplicații de realitate augmentată;

Având în vedere că, în cadrul evenimentului, publicul va avea ocazia să intre, cu echipament special, într-un bar de gheață, unde va degusta bere și va asista la un show de lumini și lasere;

Având în vedere că, în cadrul evenimentului, una din gloriile fotbalului românesc, precum Gabi Balint sau Bogdan Stelea, va fi prezentă alături de publicul participant;

Având în vedere că, în cadrul evenimentului, publicul poate participa la jocuri, concursuri, sesiuni foto de diorame sau va putea consuma bere, răcoritoare și produse tip hot-dog; 

Având în vedere capitalul de imagine pe care acest eveniment îl poate aduce Sighișoarei prin intermediul postului de radio Europa FM, care va transmite dintr-un studio montat în locație și prin intermediul paginii de Facebook unde vor fi postate fotografii din fiecare oraș vizitat de caravană; 

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;
Având în vedere prevederile Legii nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 215/2001, legea administraţiei publice locale, republicată, cu modificările şi completările ulterioare;

Având în vedere prevederile art. 3, pct. i) din anexa nr. 8 a Hotărârii Consiliului Local Sighișoara nr. 105/27.12.2016 privind stabilirea impozitelor și taxelor locale pe anul 2017, care reglementează nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere că, urmare a desfășurării acestui eveniment se aduc venituri suplimentare la bugetul local;
Având în vedere Raportul de specialitate cu nr. 15.552/12.06.2017 al Direcţiei Administrarea Patrimoniului, prin care se propune și se justifică oportunitatea desfășurării evenimentului CARAVANA „EU SUNT 12” – O EXPERIENȚĂ SENZORIALĂ ȘI MULTIMEDIA, oferit de Bergenbier, în ziua de 04.07.2017, în Piața Octavian Goga, îndeplinindu-de prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit. ”c” şi “d”, (5) lit. ”a”, (6) lit. ”a” pct. 4, 5, 6 și 7, (9), art. 45 (3), art. 115 (1) lit. ”b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă desfășurarea în Municipiul Sighișoara, în ziua de 04.07.2017, a evenimentului CARAVANA „EU SUNT 12” – O EXPERIENȚĂ SENZORIALĂ ȘI MULTIMEDIA, eveniment oferit de Bergenbier, în cadrul unui turneu național.    

Art. 2. Se aprobă ca locația pentru organizarea și desfășurarea evenimentului CARAVANA „EU SUNT 12” – O EXPERIENȚĂ SENZORIALĂ ȘI MULTIMEDIA, să fie pe terenul aparținând domeniului public, situat în Municipiul Sighișoara, Piața Octavian Goga, în suprafață de 1.663,00 mp., conform planului de situație, Anexa nr. 1 la prezenta hotărâre.   

Art. 3. (1) Pentru suprafața necesară organizării și desfășurării evenimentului CARAVANA „EU SUNT 12” – O EXPERIENȚĂ SENZORIALĂ ȘI MULTIMEDIA, se percepe organizatorului taxă, stabilită conform art. 3, pct. i) din anexa nr. 8 a Hotărârii Consiliului Local Sighișoara nr. 105/27.12.2016 privind stabilirea impozitelor și taxelor locale pe anul 2017, care reglementează nivelul taxelor și chiriilor pentru bunurile aparținând domeniului public și privat al Municipiului Sighișoara, taxă care va fi achitată la casieria Municipiului Sighișoara. 

(2) De asemenea, pentru desfășurarea activității de comerț, este obligatorie obținerea autorizațiilor de funcționare eliberate de către compartimentul de specialitate din cadrul Municipiului Sighișoara, cu respectarea prevederilor anexei nr. 8, care reglementează nivelul taxelor și chiriilor pentru bunurile aparținând domeniului public și privat al Municipiului Sighișoara, aprobate potrivit Hotărârii Consiliului Local Sighișoara nr. 105/27.12.2016 privind stabilirea impozitelor și taxelor locale pe anul 2017.

Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Direcţia Administrarea Patrimoniului, Compartimentul Autorizare Activități Economice, Biroul Buget, Contabilitate, Salarizare - Direcţia Economică, Serviciul Tehnic, Investiții - Urmărire Contracte, Monitorizare Servicii de Utilități Publice, Serviciul Public Poliția Locală din cadrul Municipiului Sighișoara și I.I. Bocerean Sorin.

           Art. 5. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighişoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                                                                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Direcţia Administrarea Patrimoniului;

  1 ex. Compartimentul Autorizare Activități Economice; 
  1 ex. Biroul Buget, Contabilitate, Salarizare - Direcţia Economică; 

  1 ex. Serviciul Tehnic, Investiții - Urmărire Contracte, Monitorizare Servicii de Utilități Publice;

  1 ex. Serviciul Public Poliția Locală;
  1 ex. I.I. Bocerean Sorin.
13 ex. 
B.A.

